ᱜᱟᱨᱚ ᱯᱟᱹᱨᱥᱤ
ᱜᱟᱨᱳ ᱥᱮ ᱢᱟᱱᱫᱤ ᱯᱟᱹᱨᱥᱤ ᱫᱚ ᱢᱤᱫᱴᱟᱹᱝ ᱪᱤᱱᱟ-ᱛᱤᱵᱵᱚᱛᱤ ᱯᱟᱹᱨᱥᱤ ᱠᱟᱱᱟ | ᱱᱚᱶᱟ ᱯᱟᱹᱨᱥᱤ ᱫᱚ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮ ᱢᱮᱱᱟᱜ ᱜᱟᱨᱳ ᱵᱩᱨᱩ ᱴᱚᱴᱷᱟ ᱨᱮᱭᱟᱜ ᱥᱮᱬᱟ ᱯᱟᱹᱨᱥᱤ ᱠᱟᱱᱟ | ᱱᱚᱶᱟ ᱫᱚ ᱥᱩᱨ-ᱥᱩᱯᱩᱨ ᱵᱟᱝᱞᱟᱫᱮᱥ ᱫᱤᱥᱚᱢ ᱨᱮ ᱦᱚᱸ ᱪᱟᱞᱟᱜ ᱠᱟᱱᱟ| ᱢᱮᱜᱷᱟᱞᱚᱭ ᱥᱩᱨ-ᱥᱩᱯᱩᱨ ᱟᱥᱟᱢ ᱯᱚᱱᱚᱛ ᱨᱮ ᱢᱮᱱᱟᱜ ᱵᱳᱰᱳ ᱯᱟᱹᱨᱥᱤ ᱥᱟᱶ ᱦᱚᱸ ᱱᱚᱶᱟ ᱯᱟᱹᱨᱥᱤ ᱨᱮᱭᱟᱜ ᱟᱹᱰᱤ ᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜ ᱟᱠᱟᱫᱼᱟ |ᱜᱟᱨᱳ ᱯᱟᱹᱨᱥᱤ ᱫᱚ ᱞᱟᱴᱤᱱ ᱪᱤᱠᱤ ᱛᱮ ᱠᱚ ᱚᱞᱼᱟ |
ᱦᱩᱰᱤᱧ ᱯᱟᱹᱨᱥᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱮᱜᱟᱨ ᱵᱷᱟᱜᱟᱨ ᱜᱟᱛᱟᱠ ᱛᱟᱞᱟ ᱨᱮ ᱵᱷᱟᱜᱟᱨ ᱵᱷᱟᱜᱟᱨ ᱯᱟᱹᱨᱥᱤ ᱨᱮᱭᱟᱜ ᱪᱚᱞᱚᱛ ᱢᱮᱱᱟᱜ ᱟᱠᱟᱫᱟ|ᱚᱥᱤᱞ ᱦᱩᱰᱤᱧ ᱯᱟᱹᱨᱥᱤ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱴᱟᱝᱜᱟᱭᱤᱞ, ᱢᱚᱭᱱᱚᱱ ᱥᱤᱝ, ᱥᱮᱨ ᱯᱩᱨ, ᱱᱮᱛᱨᱚ ᱠᱚᱱᱟ, ᱟᱨ ᱥᱤᱧᱚᱛ ᱨᱮᱭᱟᱜ ᱢᱮᱜᱷᱟᱞᱚᱭ ᱯᱚᱱᱚᱛ ᱜᱟᱨᱚ ᱵᱩᱨᱩ ᱨᱮᱱ ᱜᱟᱨᱚ ᱠᱚᱣᱟᱜ ᱜᱚᱜᱚ ᱯᱟᱹᱨᱥᱤ ᱠᱟᱱᱟ| ᱩᱱᱠᱩ ᱣᱟᱜ ᱱᱤᱡᱽ ᱯᱟᱹᱨᱥᱤ ᱛᱮ ᱚᱥᱤᱠ ᱟᱹᱲᱟᱹ ᱨᱮᱭᱟᱜ ᱢᱮᱱᱮᱛ ᱵᱩᱨᱩ| ᱮᱴᱟᱜ ᱮᱴᱟᱜ ᱦᱩᱰᱤᱧ ᱯᱟᱹᱨᱥᱤ ᱢᱩᱫᱽ ᱨᱮ ᱢᱮᱱᱟᱜ-ᱟ ᱟᱵᱮᱝ, ᱟᱣᱭᱮ, ᱪᱤᱥᱟᱠ, ᱫᱟᱠᱠᱟ, ᱜᱟᱝᱪᱤ,ᱠᱟᱢᱨᱩᱯ, ᱢᱟᱛᱪᱤ ᱮᱢᱟᱱ| ᱵᱟᱝᱞᱟᱫᱮᱥ ᱨᱮ ᱫᱳ ᱟᱵᱮᱝ ᱦᱩᱰᱤᱧ ᱯᱟᱹᱨᱥᱤ ᱪᱟᱞᱟᱜ ᱠᱟᱱᱟᱺ ᱱᱤᱭᱟᱹ ᱯᱟᱹᱨᱥᱤ ᱥᱟᱶ ᱠᱚᱪ ᱯᱟᱹᱨᱥᱤ ᱨᱮᱭᱟᱜ ᱢᱤᱞᱟᱹᱣ ᱢᱮᱱᱟᱜ ᱟᱠᱟᱰᱟ|ᱵᱟᱝᱞᱟᱫᱮᱥ ᱨᱮᱱ ᱜᱟᱨᱚ ᱠᱚ ᱫᱚ ᱟᱵᱮᱝ ᱯᱟᱹᱨᱥᱤ ᱛᱮ ᱠᱚ ᱜᱟᱯᱟᱞ ᱢᱟᱨᱟᱣᱟ ᱟᱨ ᱚᱥᱤᱠ ᱫᱚ ᱠᱚ ᱚᱞᱟ|ᱟᱣᱭᱮ ᱦᱩᱰᱤᱧ ᱯᱟᱹᱨᱥᱤ ᱰᱚ ᱟᱥᱟᱢ ᱨᱮ ᱪᱟᱞᱟᱜ ᱠᱟᱱᱟ, ᱢᱮᱱ ᱠᱷᱟᱱ ᱱᱤᱛ ᱫᱚ ᱟᱫᱚᱜ ᱦᱚᱨ ᱨᱮ ᱢᱮᱱᱟᱜ ᱟᱠᱟᱫᱟ, ᱚᱱᱰᱮᱱ ᱜᱟᱨᱚ ᱠᱚ ᱫᱚ ᱢᱟᱱᱚᱛ ᱜᱟᱨᱚ ᱯᱟᱹᱨᱥᱤ ᱜᱮ ᱠᱚ ᱞᱟᱲᱪᱟᱲ ᱮᱫᱟ|
ᱢᱟᱹᱱ-ᱫᱟᱨᱡᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱜᱟᱨᱚ ᱯᱟᱹᱨᱥᱤ ᱫᱚ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮᱭᱟᱜ ᱜᱟᱨᱚ ᱵᱩᱨᱩ ᱴᱚᱴᱷᱟ ᱦᱚᱱᱚᱛ ᱠᱚ ᱨᱮ ᱜᱚᱯᱚᱲᱚ ᱯᱟᱹᱨᱥᱤ ᱞᱮᱠᱟ ᱛᱮ ᱢᱟᱱᱚᱛᱮ ᱧᱟᱢ ᱟᱠᱟᱫᱟ, ᱒᱐᱐᱕ ᱥᱮᱨᱢᱟ ᱨᱮᱭᱟᱜ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱟᱡᱽ ᱯᱟᱹᱨᱥᱤ ᱟᱹᱱ ᱞᱮᱠᱟ ᱛᱮ|
ᱜᱟᱨᱚ ᱯᱟᱹᱨᱥᱤ ᱫᱚ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮᱱᱟᱜ ᱜᱟᱨᱚ ᱵᱩᱨᱩ ᱴᱚᱴᱷᱟ ᱠᱚ ᱨᱮᱱᱟᱜ ᱥᱟᱨᱠᱟᱨᱤ ᱟᱥᱲᱟ ᱠᱚ ᱨᱮ ᱢᱤᱰᱤᱭᱟᱢ ᱞᱮᱠᱟ ᱛᱮ ᱚᱞ ᱯᱟᱲᱦᱟᱣ ᱪᱟᱞᱟᱜ ᱠᱟᱱᱟ|ᱢᱮᱱ ᱠᱷᱟᱱ ᱦᱟᱨᱟᱭ ᱥᱮᱠᱮᱱᱰᱟᱨᱤ ᱟᱥᱲᱟ ᱨᱮ ᱫᱚ ᱜᱟᱨᱚ ᱟᱨ ᱤᱝᱜᱽᱞᱤᱥ ᱵᱟᱱᱟᱨ ᱢᱮᱰᱤᱭᱟᱱ ᱜᱮ ᱢᱤᱫ ᱛᱮ ᱠᱚ ᱪᱟᱞᱟᱣ ᱮᱫᱟ ᱥᱮ ᱜᱟᱨᱚ ᱥᱟᱶ ᱤᱝᱜᱽᱞᱤᱥ ᱦᱚ ᱵᱮᱱᱮ-ᱯᱟᱹᱨᱥᱤ ᱟᱥᱲᱟ|ᱚᱠᱟ ᱠᱚ ᱨᱮ ᱟᱥᱚᱞ ᱤᱝᱜᱽᱞᱤᱥ ᱢᱤᱰᱤᱭᱟᱢ ᱟᱥᱲᱟ ᱠᱟᱱᱟ, ᱚᱱᱟ ᱠᱚᱨᱮ ᱜᱟᱨᱚ ᱯᱟᱹᱨᱥᱤ ᱫᱚ ᱮᱠᱮᱱ ᱱᱟᱦᱟᱜ ᱥᱤᱧᱚᱛ ᱯᱟᱹᱨᱥᱤ (Modern Indian Language; M.I.L.) ᱞᱮᱠᱟ ᱢᱚᱛᱚ ᱛᱮ ᱠᱚ ᱯᱟᱲᱦᱟᱣᱮᱫ ᱠᱚᱣᱟ|ᱠᱚᱞᱮᱡᱽ ᱞᱮᱵᱮᱞ ᱨᱮ ᱫᱚ ᱵᱟᱫᱭᱚᱛᱟ ᱢᱩᱞᱚᱠ ᱱᱟᱦᱟᱜ ᱥᱤᱧᱚᱛ ᱯᱟᱹᱨᱥᱤ ᱵᱮᱜᱚᱨ ᱦᱚᱸ ᱜᱟᱨᱚ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟ ᱛᱮ ᱠᱚ ᱯᱟᱹᱲᱦᱟᱣ ᱫᱟᱲᱮᱭᱟᱜ-ᱟ, ᱚᱱᱟᱟ ᱵᱮᱜᱚᱨ ᱟᱨᱦᱚᱸ ᱜᱟᱨᱚ ᱯᱟᱹᱨᱥᱤ ᱛᱮ ᱵᱤᱹᱮ. ᱚᱱᱟᱨᱥ ᱦᱚᱸ ᱠᱚ ᱦᱟᱛᱟᱣ ᱫᱟᱲᱮᱭᱟᱜ-ᱟ|
ᱥᱟᱹᱯᱟᱹᱜᱟᱹᱭ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱜᱟᱨᱚ ᱯᱟᱹᱨᱥᱤ ᱫᱚ ᱥᱤᱱᱚ-ᱛᱤᱵᱮᱛᱟᱱ ᱢᱟᱨᱟᱝ ᱯᱟᱹᱨᱥᱤ ᱜᱷᱟᱸᱨᱚᱧᱡᱽ ᱨᱮᱭᱟᱜ ᱵᱚᱰᱚ-ᱜᱟᱨᱚ ᱯᱟᱹᱨᱨᱥᱤ ᱜᱷᱟᱸᱨᱚᱧᱡᱽ ᱪᱟᱝᱜᱷᱟ ᱨᱮ ᱞᱮᱠᱠᱷᱟ ᱢᱤᱫ ᱟᱠᱟᱱᱟ, ᱚᱠᱟ ᱨᱮ ᱫᱚ ᱢᱟᱨᱟᱝ ᱪᱤᱱ ᱫᱤᱥᱚᱢ ᱨᱮᱱᱟᱜ ᱢᱟᱱᱰᱟᱨᱤᱱ ᱟᱨ ᱠᱮᱱᱴᱚᱱᱤᱥ ᱦᱚᱸ ᱞᱮᱠᱷᱟ ᱥᱮᱞᱮᱫᱚᱜ ᱠᱟᱱ|ᱵᱚᱰᱚ-ᱜᱟᱨᱚ ᱯᱟᱹᱨᱥᱤ ᱜᱷᱟᱸᱨᱚᱧᱡᱽ ᱪᱟᱝᱜᱷᱟ ᱫᱚ ᱢᱟᱨᱟᱝ ᱥᱤᱱᱚ-ᱛᱤᱵᱮᱛᱟᱱ ᱯᱟᱹᱨᱥᱤ ᱜᱷᱟᱸᱨᱚᱧᱡᱽ ᱨᱮᱭᱟᱜ ᱢᱟᱨᱮ ᱟᱝᱜᱚᱪ ᱟᱨ ᱱᱟᱯᱟᱭ ᱥᱟᱹᱜᱹᱭᱟᱱ ᱯᱟᱹᱨᱥᱤ ᱜᱷᱟᱸᱨᱚᱧᱡᱽ ᱠᱟᱱᱟ|ᱱᱤᱭᱟᱹ ᱯᱟᱹᱨᱥᱤ ᱜᱷᱟᱸᱨᱚᱧᱡᱽ ᱪᱟᱝᱜᱷᱟ ᱨᱮ ᱫᱚ ᱵᱚᱰᱚ,ᱜᱟᱨᱚ, ᱠᱚᱠᱵᱚᱨᱚᱠ,ᱛᱤᱣᱟ,ᱫᱮᱣᱨᱤ, ᱟᱛᱚᱝ, ᱨᱩᱜᱟ,ᱨᱟᱵᱷᱟ ᱟᱨ ᱠᱚᱪ ᱮᱟᱢᱟᱱ ᱯᱟᱹᱨᱥᱤ ᱠᱚ ᱥᱮᱞᱮᱫ ᱢᱮᱱᱟᱜ ᱟᱠᱟᱫᱟ|ᱱᱤᱭᱟᱹ ᱠᱚ ᱯᱟᱹᱨᱥᱤ ᱫᱚ ᱢᱤᱫ ᱮᱴᱟᱜᱤᱡ ᱥᱟᱶ ᱥᱩᱯᱩᱨ ᱥᱟᱹᱜᱟᱹᱭ ᱟᱨ ᱟᱹᱰᱤ ᱟᱭᱢᱟ ᱜᱩᱱ ᱠᱚ ᱢᱤᱫ ᱜᱮ ᱢᱮᱱᱱᱟᱜ ᱟᱠᱟᱫᱟ|ᱟᱨ ᱱᱚᱣᱟ ᱯᱟᱹᱨᱥᱤ ᱨᱮᱭᱟᱜ ᱢᱤᱫᱨᱮᱱ ᱰᱚᱜᱚᱨ ᱡᱟᱸᱦᱟᱸᱭ ᱜᱮ ᱮᱢ ᱠᱷᱟᱱ ᱟᱡ ᱛᱮᱜᱮ ᱡᱚᱛᱚᱭ ᱵᱩᱡᱷᱟᱹᱣ ᱧᱟᱢᱟ|
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Statement 1: Abstract of speakers' strength of languages and mother tongues - 2011". www.censusindia.gov.in. Office of the Registrar General & Census Commissioner, India. Retrieved 2018-07-07.
- ↑ Hammarström, Harald; Forkel, Robert; Haspelmath, Martin, eds. (2017). "ᱜᱟᱨᱚ". Glottolog 3.0. Jena, Germany: Max Planck Institute for the Science of Human History.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn zho_Hans